सूखा राहत राशि वितरण में हो रही लेटलतीफी एवं किसानों के साथ किए जा रहे भेदभाव के मुद्दे को लेकर जिला कांग्रेस एक बड़े आंदोलन की तैयारी कर रही है। भाजपा की रमन सरकार के खिलाफ प्रस्तावित इस आंदोलन का शंखनाद मोहला ब्लाॅक के भोजटोला से होगा। पदयात्रा के साथ शुरू होने वाले इस आंदोलन में कांग्रेस सूखा राहत राशि के अलावा धान का समर्थन मूल्य, बोनस, बिजली एवं आदिवासियों को जर्सी गाय देने के भाजपा सरकार की झूठी घोषणाओं को प्रमुखता से उठाएगी।